Jeg vil starte med at fortælle jeg altid har haft alle mine forsikringer hos Topdanmark. Jeg fik for 7 år siden en Berner Sennen hund, og valgte at få den sygeforsikret hos Topdanmark. Jeg har desværre været uheldig og få en hund med en del skavanker. Gennem årene har jeg oplevet en delvis tilfredsstillende dækning af dyrlægeudgifter, men gennem andre ved jeg det langt fra er en af de bedste. Jeg har så været så uheldig, at jeg for 2. gang i år endte i endnu et sygdomsforløb med hunden. I min police er der en max dækning for skader om året, og var derfor klar over jeg nok ville nå toppen. Hvad jeg ikke lige havde regnet med, var et brev fra Topdanmark, hvor de meddeler mig, at efter min skade fordobler de min præmie på hundeforsikringen! Der står desuden i brevet, at de har gennemgået alle mine forsikringer, og for at skabe en bedre balance mellem skader og præmie bliver hundeforsikringen fordoblet. 
Jeg ringer til Topdanmark for at finde baggrunden for stigningen, og for at finde ud af hvorfor de har undersøgt alle mine forsikringer. Det viser sig, at har man flere forsikringer i deres selskab, og mange skader på bare en af dem, så tager de alle forsikringer under lup. Så jeg står nu med en hund der er for gammel til at kunne sygeforsikres i andre selskaber, og med frygten for jeg får en skade på en af de andre forsikringer da de jo holder øje med dem nu. Jeg undrer mig meget over at stigningen kommer på denne måde, for da hunden var helt ung, skulle han igennem en større operation, som efterfølgende gav anledning til en stor skadessum, så hvorfor vælger de at fordoble præmien nu, hvor hunden er for gammel til anden forsikring, når de på intet tidspunkt tidligere mens det var muligt, har fremlagt denne mulighed? Når der er loft på skadesudbetalingen, og man får dette gjort klart ved tegnelse af forsikringen, går jeg som forbruger udfra, at dette loft er sat udfra den præmie jeg betaler, for selvom min forsikring nu pludseligt stiger til det dobbelte, forbliver mit loft det samme. 
Jeg kan ikke forstå det på nogen måde kan være rimeligt de må holde øje med alle mine forsikringer i selskabet fordi der er skader på en, så er der jo absolut ingen fordele ved at samle ens forsikringer i deres selskab. 
Jeg spurgte endda hvad jeg så skulle forvente hvis jeg får indbrud i morgen? Og den eneste kommentar jeg fik var, at når man har mange skader på en forsikring må de gå ind og se på alle ens forsikringer og overveje ændringer i dem. Så mener ikke det kan være rigtigt jeg skal frygte at få skader på mine andre forsikringer fordi jeg har en syg hund. Jeg kan slet ikke forstå man som så stort et selskab på den måde vil føre ens kunder bag lyset, for istedet for en forsikring bliver det jo bare en opsparing til evt skader, og man aner ikke hvor meget ens forsikringspræmier bliver, da de kan ændre dem med under en måneds varsel. 
Så måske kan man kalde mig dum, at jeg i min police har overset vilkår nr 5346-2, punkt 5B, og har istedet været så naiv at lytte til de vilkår der blev fremlagt ved tegnelsen. Men vil bestemt advare andre om, at gå i samme fælde, da det for de fleste kan få store konsekvenser hvis ens forsikringspræmier uden varsel kan fordobles.